| Dólar de prata dosprisioneiros de guerra estadounidenses |
| --- |
|  |
| A/: Aguia en voo, cunha cadea rota nunha pouta. Arame de espiño rodeando o deseño. Data e marcas de gravador. 
Lendas: LIBERTY / FREEDOM / IN GOD WE TRUST | R/: Edificio do Museo Nacional dos Prisioneiros de Guerra. Marcas de ceca e de gravador.
Lenda: E PLURIBUS UNUM - UNITED STATES OF AMERICA / ONE DOLLAR / NATIONAL PRISONER *of* WAR MUSEUM |
| * **Valor**: 1 dólar.
* **Gravador**: Tom Nielson (anv.) e Edgar Z. Steever (rev.).
* **Datas de emisión**: 1994
* **Ceca**: *US Mint*: Cecas de Filadelfia (P) e de West Point (W).
* **Tiraxe**: 279.342 exemplares.
* **Aliaxe**: 90 % prata e 10 % cobre.
* **Diámetro**: 38,1 mm.
* **Peso**: 26,73 g.
* **Espesor**: 2,8 mm.
* **Canto**: estriado.
 |

O **dólar de prata dos prisioneiros de guerra estadounidenses** é unha moeda conmemorativa, non circulante, emitida pola Casa da Moeda dos Estados Unidos en 1994 e cuñada polas Cecas de Filadelfia e de West Point.

Esta moeda dun dólar foi autorizada pola Lei 103-186, do 14 de decembro de 1993, pola que se dispuxo a emisión dunha moeda conmemorativa na honra dos prisioneiros de guerra estadounidenses.

Esta moeda está integrada nun programa de emisións para 2004 dedicado aos veteranos de guerra que integra tamén o dólar de prata da muller no servizo militar dos EEUU e o dólar de prata conmemorativo dos veteranos de Vietnam.

Deseño
------

No anverso da moeda, deseñado polo empregado do Departamento de Auntos dos Veteranos Tom Nielsen, reprodúcese unha aguia en voo que ten unha cadea rota na súa pouta esquerda. O deseño está rodeado por un arame de espiños e como única lenda amosa as palabras LIBERTY e FREEDOM ("liberdade"), ademais do habitual lema IN GOD WE TRUST ("En Deus confiamos"), das moedas estadounidenses.

Pola súa banda, o reverso, obra de Edgar Z. Steever, reproduce unha vista esterior do edificio do Museo Nacional dos Prisioneiros de Guerra de Andersonville, Xeorxia.

Produción e comercialización
----------------------------

A lei que autorizou a emisión destas moedas conmemorativas prevía unha tiraxe máxina de 500.000 de exemplares. A moeda produciuse na Casa de Moeda de West Point, onde se cuñaron as pezas estándar, e na Casa da Moeda de Filadelfia, que cuñou as moedas con acabamento especial (*proof*) e estivo dispoñible para a súa adquisición por parte da poboación desde o 29 de xullo de 2004.

A súa produción foi de 54.893 moedas na súa condición estándar e 224.449 en versión con acabamento *proof*, o que fai un total de 279.342 exemplares, pouco máis da metade da tiraxe total autorizada.

A moeda comercializouse aos prezos de 32 dólares en condición estándar e 35 en *versión proof*, e o beneficio conseguido coa súa venda destinouse ao establecemento e ao mantemento do Museo dos Prisioneiros de Guerra de Andersonville, en Xeorxia; as cantidades excedentes foron para a Secretaría de Asuntos dos Veteranos, destinadas ao mantemento dos cimeterios nacionais.

Notas
-----

1. 1 2 3  "Public Law 103-186 - DEC. 14, 1993. TITLE II". *Govinfo.gov*
2. 1 2 3 4 5  "American Prisoners of War Silver Dollar". *United States Mint*.
3. 1 2  "Historical Commemorative Coin Sales Figures: 1994 Veterans Program". *United States Mint*.
4. 1 2 3 4 5  "1 Dollar National Prisoner of War Museum". *Numista.com*

Véxase tamén
------------

### Outros artigos

* Moeda dun dólar estadounidense
* Moedas do dólar estadounidense
* Casa da Moeda dos Estados Unidos

### Ligazóns externas

* "2005 Marine Corps Silver Dollar" (*ModernCommemoratives.com*)